ΓΡΑΠΤΗ ΕΡΩΤΗΣΗ E-0600/02

υποβολή: Charles Tannock (PPE-DE) προς την Επιτροπή

(5 Μαρτίου 2002)

Θέμα: Η φτώχεια και η μετανάστευση από τις χώρες του Μαγκρέμπ προς την ΕΕ

Η προηγούμενη κυβέρνηση της Ισπανίας ψήφισε έναν νόμο που εμποδίζει την επιστροφή των οικονομικών προσφύγων από την Ισπανία στη Βόρεια Αφρική, πολλοί εκ των οποίων αργότερα ταξιδεύουν μέσω της Ευρώπης σε χώρες όπως στο Βέλγιο, τη Γαλλία και το Ηνωμένο Βασίλειο. Θεωρεί η Επιτροπή ότι αυτός ο νόμος είναι σύμφωνος με τιςποχρεώσεις της Ισπανίας προς τα άλλα κράτη μέλη δυνάμει της Σύμβασης του Δουβλίνου και των Συνθηκών· Έχει θέσει η Επιτροπή το θέμα των επιπτώσεων αυτού του νόμου στην ισπανική κυβέρνηση·

Ως γενική πολιτική, πιστεύει η Επιτροπή ότι η καταλληλότερη λύση στο πρόβλημα της φτώχειας στην περιοχή του Μαγκρέμπ δεν είναι η εύκολη η διέλευση από τα εξωτερικά σύνορα της ΕΕ, με όλα τα προβλήματα που αυτή ενδεχομένως να συνεπάγεται για τα κράτη μέλη, αλλά η ενίσχυση της οικονομικής και πολιτικής μεταρρύθμισης, του σεβασμού της καλής διακυβέρνησης και των ανθρωπίνων δικαιωμάτων, μαζί με την οικονομική επένδυση που απορρέει, καθώς και η οικονομική στήριξη των κρατών αυτών με το προοδευτικό άνοιγμα των αγορών της ΕΕ, συμπεριλαμβανομένων των γεωργικών αγορών, ούτως ώστε οι χώρες αυτές να απολαμβάνουν τα πλήρη οφέλη της ελευθέρωσης της οικονομίας και να μην αισθάνονται αποκλεισμένες από μεγάλους προστατευτικού εμπορικούς συνασπισμούς·

Απάντηση του κ. Vitorino εξ ονόματος της Επιτροπής

(17 Απριλίου 2002)

Το Αξιότιμο Μέλος προφανώς αναφέρεται στο νόμο 4/2000 σχετικά με τους αλλοδαπούς της 4ης Ιανουαρίου 2000. Σύμφωνα με το νόμο αυτό, η έλλειψη έγκυρης άδειας διαμονής δεν αποτελούσε επαρκή λόγο για την έκδοση ενός ατόμου από την Ισπανία. Η διάταξη αυτή δεν ήταν αντίθετη προς τη σύμβαση του Δουβλίνου, δεδομένου ότι δεν έθιγε τηνποχρέωση της Ισπανίας να αναγνωρίσει την ευθύνη της ως προς την εξέταση των αιτήσεων χορήγησης ασύλουπηκόων τρίτων χωρών που εισήλθαν στο έδαφος της Ένωσης μέσω των εξωτερικών ισπανικών συνόρων και επίσης δεν παραβίαζε άλλεςποχρεώσεις της Ισπανίας δυνάμει της συνθήκης. Το Αξιότιμο Μέλος θα πληροφορηθεί ασφαλώς με ενδιαφέρον ότι η διάταξη αυτή καταργήθηκε με το νόμο 8/2000 της 22ας Δεκεμβρίου 2000.

Η Επιτροπή συμφωνεί απόλυτα με το Αξιότιμο Μέλος σχετικά με την αναγκαιότητα σφαιρικής προσέγγισης του φαινομένου της μετανάστευσης. Οι παρατηρήσεις του συμφωνούν πλήρως με τα συμπεράσματα του Ευρωπαϊκού Συμβουλίου του Τάμπερε του Οκτωβρίου 1999 πουπογράμμισε ότι η συνεργασία με τη χώρα προέλευσης αποτελεί ουσιαστικό στοιχείο για την ανάπτυξη μιας κοινής πολιτικής της Ένωσης στον τομέα του ασύλου και της μετανάστευσης.

Η σφαιρική προσέγγιση των θεμάτων μετανάστευσης τονίστηκε επίσης στα σχέδια δράσης που προετοιμάστηκαν από την ομάδα εργασίαςψηλού επιπέδου σχετικά με το άσυλο και τη μετανάστευση και εκδόθηκαν από το Συμβούλιο τον Οκτώβριο του 1999. Σύμφωνα με τα συμπεράσματα του Τάμπερε, καθορίστηκε μία πολιτική που περιλαμβάνει συγχρόνως δραστηριότητες που μπορεί να μειώσουν τη φτώχεια, να βελτιώσουν τις συνθήκες ζωής, τις ευκαιρίες πρόσβασης σε απασχόληση και τον σεβασμό των ανθρωπίνων δικαιωμάτων καθώς και τη λήψη μέτρων στον τομέα της ελευθερίας, της ασφάλειας και της δικαιοσύνης.

Η εφαρμογή των συμφωνιών σύνδεσης με την Τυνησία και το Μαρόκο και η μονογράφηση της συμφωνίας με την Αλγερία για την δημιουργία μιας ζώνης ελεύθερων συναλλαγών το 2010 αποτελούν επίσης ευκαιρίες για την επίτευξη μιας αειφόρου οικονομικής ανάπτυξης των χωρών του Μαγκρέμπ. Οι επιπτώσεις των εν λόγω συμφωνιών εξάλλου θα αυξηθούν μέσω αγροτικών συμφωνιών τις οποίες αυτή τη στιγμή η Ένωση διαπραγματεύεται με την Τυνησία και το Μαρόκο.

Εξάλλου, η οικονομική συνεργασία δυνάμει του κονδυλίου του προϋπολογισμού του προγράμματος Meda βοηθά τις χώρες της Νότιας Μεσογείου να πραγματοποιήσουν οικονομικές, κοινωνικές και πολιτικές μεταρρυθμίσεις. Η Επιτροπή έχει απόλυτη επίγνωση ότι δεν μπορεί να αντιμετωπιστεί το πρόβλημα της μετανάστευσης με επιτυχία παρά μόνο βελτιώνοντας την κοινωνικοοικονομική ανάπτυξη και ενισχύοντας την ευημερία των χωρών-εταίρων. Η οικονομική συνεργασία του προγράμματος Meda συμβάλλει στο να ενισχύσει την ανταγωνιστικότητα των οικονομιών των χωρών-εταίρων και να προσελκύσει επενδυτές, να δημιουργήσει θέσεις απασχόλησης και ανάπτυξη και να βελτιώσει τις συνθήκες ζωής των πληθυσμών, ιδίως στις μειονεκτικές περιοχές. Οι πόροι που δεσμεύθηκαν από το 1995 στο πλαίσιο του προγράμματος αυτούπέρ των τριών χωρών του Μαγκρέμπ (Μαρόκο, Αλγερία και Τυνησία) ανέρχονται συνολικά σε ποσό ύψους 1 765 εκατ. ευρώ. Αυτή η οικονομική συνδρομή συμπληρώνεται με δάνεια εκ μέρους της Ευρωπαϊκής Τράπεζας Επενδύσεων (ΕΤΕ) που προορίζονται να χρηματοδοτήσουν τις οικονομικές δομές, τις επενδύσεις στον τομέα του περιβάλλοντος και την ανάπτυξη των επιχειρήσεων του ιδιωτικού τομέα.

Οι συμφωνίες σύνδεσης αποτελούν επίσης το πλαίσιο ενός διαλόγου σε βάθος σχετικά με τη μετανάστευση που λαμβάνειπόψη τις κοινωνικοοικονομικές διαστάσεις και τις νόμιμες και παράνομες πλευρές της. Ο διάλογος με το Μαρόκο έχει ήδη ξεκινήσει καιπάρχει μια ειδική ομάδα εργασίας μεταξύ των δύο μερών που ασχολείται με κοινωνικέςποθέσεις και με τη μετανάστευση.

Η οικονομική συνεργασία με το Μαρόκο δυνάμει του προγράμματος Meda λαμβάνει επίσηςπόψη τις τρεις βασικές πλευρές της μετανάστευσης. Περίπου το ένα τρίτο του συνόλου της συνδρομής που προορίζεται για το Μαρόκο στο πλαίσιο των διμερών σχέσεων Meda μέχρι στιγμής επικεντρώθηκε στην ανάπτυξη των επαρχιών του Βορρά που επλήγησαν ιδιαίτερα από μεγάλη φτώχεια και σημαντικές μεταναστευτικές ροές.

Μετά από το Συμβούλιο σύνδεσης Ένωσης-Τυνησίας της 29ης Ιανουαρίου 2002, μπορεί να αναμένεται ότι ο διμερής διάλογος σχετικά με τη μετανάστευση μεταξύ της Ένωσης και της Τυνησίας θα ξεκινήσει εντός του τρέχοντος έτους.

Η ευρω-μεσογειακή εταιρική σχέση που θεσπίστηκε στο πλαίσιο της διάσκεψης Ευρώπης-Μεσογείου των Υπουργών Εξωτερικών που διεξάχθηκε στη Βαρκελώνη στις 27 και 28 Νοεμβρίου 1995, λαμβάνει επίσηςπόψη την αναγκαιότητα να αντιμετωπιστεί σφαιρικά το ζήτημα της μετανάστευσης. Οι ευρω-μεσογειακοί εταίροι συμφωνούν σχετικά με το γεγονός ότι ένας πολιτικός διάλογος, εάν επιθυμεί να είναι παραγωγικός, οφείλει να αντιμετωπίζει σφαιρικά την τήρηση των δημοκρατικών αρχών και των θεμελιωδών δικαιωμάτων, την οικονομική συνεργασία καθώς και θέματα κοινωνικά και πολιτιστικά. Για την προώθηση των πολιτικών που διεξάγονται στον τομέα της δικαιοσύνης και των εσωτερικώνποθέσεων στο ευρύτερο πλαίσιο της διαδικασίας της Βαρκελώνης, οι ευρω-μεσογειακοί εταίροι εργάζονται με σθένος για την θέσπιση ενός περιφερειακού προγράμματος που θα περιλαμβάνει επίσης τη μετανάστευση. Στο πρόγραμμα αυτό, η έγκριση του οποίου αναμένεται κατά την προσεχή συνεδρίαση των Υπουργών Εξωτερικών Ευρώπης-Μεσογείου της Βαλέντσια της 22ας και 23ης Απριλίου, τονίζεται η σφαιρική αυτή προσέγγιση που έχει ειδικότερα ως κύριο στόχο την επίτευξη μιας διαρκούς ανάπτυξης που θα οδηγήσει στην σταθερότητα και την ευημερία σε μακροχρόνια βάση.